**Ministru kabineta noteikumu projekta „Grozījumi Ministru kabineta 2010. gada 27.aprīļa** **noteikumos Nr.405 “Latvijas valsts karoga likuma piemērošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projektu „Grozījumi Ministru kabineta 2010. gada 27.aprīļa noteikumos Nr. 405 “Latvijas valsts karoga likuma piemērošanas noteikumi” (turpmāk - Noteikumu projekts) tiek paredzēts izpildīt Ministru prezidenta 2018. gada 25. jūnija rezolūcijā Nr. 2018-UZD-1173 doto uzdevumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar 2018. gada 10. maija un 2018. gada 6. septembra grozījumiem Latvijas valsts karoga likumā, kā arī atbilstoši Ministru prezidenta 2018. gada 25. jūnija rezolūcijai Nr. 2018-UZD-1173.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2018. gada 10. maijā stājās spēkā grozījumi Latvijas valsts karoga likumā. No Latvijas valsts karoga likuma 22. panta pirmās daļas 5.punkta izriet, ka Ministru kabinets nosaka Latvijas valsts karoga pastāvīgās novietošanas un uzturēšanas kārtību robežšķērsošanas vietās, kur valsts galvenie autoceļi šķērso iekšējo robežu, Latvijas valsts karoga pastāvīgai novietošanai un uzturēšanai nepieciešamo teritoriju, tās uzturēšanas kārtību, kā arī par šīm darbībām atbildīgās personas. Noteikumu projekts paredz, ka Latvijas valsts karogs tiks lietots pastāvīgi robežšķērsošanas vietās un vietās, kur valsts galvenie autoceļi šķērso iekšējo robežu. Šobrīd Latvijas valsts karogs tiek pastāvīgi novietots robežšķērsošanas vietās uz Latvijas Republikas ārējās robežas kopā ar Eiropas Savienības karogu. Lai sekmētu vienotu praksi karogu lietojumā, līdzīga tradīcija un prakse jāturpina arī attiecībā uz plānoto karogu izvietošanu pie tiem valsts galvenajiem autoceļiem, kuri šķērso iekšējās robežas. Latvijas valsts karogi atradīsies šādās vietās, kur valsts galvenie autoceļi šķērso robežu:1. 1.valsts galvenais autoceļš A1 Rīga (Baltezers)- Igaunijas robeža (Ainaži) km 101,70;
2. 2.valsts galvenais autoceļš A2 Rīga - Sigulda- Igaunijas robeža (Veclaicene) km 195, 56;
3. 3.valsts galvenais autoceļš A3 Inčukalns – Valmiera - Igaunijas robeža (Valka) km 123, 70;
4. 4.valsts galvenais autoceļš A7 Rīga - Bauska- Lietuvas robeža (Grenctāle) km 85,50;
5. 5.valsts galvenais autoceļš A8 Rīga - Jelgava- Lietuvas robeža (Meitene) km 75,82;
6. 6.valsts galvenais autoceļš A11 Liepāja- Lietuvas robeža (Rucava) km 59, 099;

7.valsts galvenais autoceļš A13 Krievijas robeža (Grebņeva)- Rēzekne- Daugavpils- Lietuvas robeža (Medumi) km 163, 40.Vienlaicīgi Noteikumu projekts nosaka atbildības jomas attiecībā uz karogu uzstādīšanu un apsaimniekošanu. Nosakot atbildīgās personas attiecībā uz Latvijas valsts karoga pastāvīgas novietošanas un uzturēšanas kārtību robežšķērsošanas vietās un vietās, kur valsts galvenie autoceļi šķērso iekšējo robežu, ir būtiski ņemt vērā zemesgrāmatā nostiprinātās īpašuma tiesības. Piemēram, uz vienu nekustamo īpašumu, kurā tiks izvietoti karoga masti, īpašuma tiesības zemesgrāmatā uz valsts vārda ir nostiprinātas Iekšlietu ministrijas personā, proti, nekustamo īpašumu pie Ainažu robežkontroles punkta Salacgrīvas novadā. Līdz ar to par atbildīgo personu par valsts karoga pastāvīgu novietošanu un uzturēšanu vietās, kur valsts galvenie autoceļi šķērso iekšējo robežu, ir noteikta Satiksmes ministrija, vienlaikus paredzot šo funkciju deleģēšanu VAS “Latvijas Valsts ceļi” un VAS “Latvijas autoceļu uzturētājs”. Vietās, kur valsts galvenie autoceļi šķērso iekšējo robežu, par atbildīgo institūciju ir noteikta valsts akciju sabiedrība “Latvijas Valsts ceļi”, bet valsts akciju sabiedrība “Latvijas autoceļu uzturētājs” ir noteikta par atbildīgo par karogu un tiem pieguļošās teritorijas uzturēšanu. Atbildīgās institūcijas ir noteiktas, ņemot vērā karogu mastu uzstādīšanas vietas īpašuma piederību, uzstādīšanas un apsaimniekošanas aspektus. Likuma “Par autoceļiem” 7. panta 3.1 daļa nosaka, ka valsts autoceļu kompleksās ikdienas uzturēšanas darbu plānošanu veikšana ir deleģēta valsts akciju sabiedrībai “Latvijas autoceļu uzturētājs” saskaņā ar deleģēšanas līgumu. Tāpat, lai veiktu Latvijas valsts karoga mastu uzstādīšanu atbilstoši spēkā esošajiem normatīvajiem aktiem, valsts akciju sabiedrība “Latvijas Valsts ceļi” saskaņā ar Publisko iepirkumu likumu veiks vienotu projektēšanas un būvniecības darbu publisko iepirkumu. Lai nodrošinātu vienotu terminu lietojumu normatīvajos aktos, vārdi “Latvijas robežkontroles punktos un robežpārejas punktos” Noteikumu projektā tiek aizstāti ar “robežšķērsošanas vietās” atbilstoši Latvijas Republikas valsts robežas likumā noteiktajam terminu lietojumam.2018.gada 6.septembrī tika pieņemti grozījumi Latvijas valsts karoga likumā, precizējot, ka Ministru kabinets ir tiesīgs noteikt Latvijas valsts karoga izgatavošanas tehniskos parametrus, Latvijas valsts karoga sēru noformējumam nepieciešamās sēru lentas auduma krāsas toņus un tehniskos parametrus. Vienlaikus likuma grozījumi nosaka institūciju, kas uzraudzīs Latvijas valsts karoga un Latvijas valsts karoga vimpeļa izgatavošanas prasību ievērošanu un to izplatīšanu - Ekonomikas ministrijas pārraudzībā esošā tiešās pārvaldes iestāde Patērētāju tiesību aizsardzības centrs. Noteikumu projekts paredz precīzi noteikt Latvijas valsts karoga auduma izgatavošanas prasības, kā arī noteikt sēru lentas tehniskās prasības. Pēc grozījumu stāšanās spēkā nav paredzēts veikt jebkādas darbības, lai izņemtu no apgrozības vecos karogus, kas neatbildīs Latvijas valsts karoga likuma un Ministru kabineta 2010. gada 27.aprīļa noteikumu Nr. 405 “Latvijas valsts karoga likuma piemērošanas noteikumi” prasībām. Tiek paredzēts, ka esošos valsts karogus un valsts karoga vimpeļus ar laiku aizstās likuma normām atbilstoši valsts karogi un valsts karoga vimpeļi.Noteikumu projekts nosaka arī jaunu kompetenci Patērētāju tiesību aizsardzības centram, proti, vērtēt Latvijas valsts karoga atbilstību Latvijas valsts karoga likuma un uz šī likuma pamata izdotu Ministru kabineta noteikumu prasībām, tostarp veikt pārbaudei nepieciešamo paraugu izņemšanu un ekspertīžu organizēšanu. Tāpat Noteikumu projekts paredz regulējumu, kā tiks segti ar ekspertīžu veikšanu saistītie izdevumi.  |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija, Ekonomikas ministrija, Finanšu ministrija, Iekšlietu ministrija, Satiksmes ministrija, Tieslietu ministrija, Latvijas Pašvaldību savienība, Valsts heraldikas komisija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar Valsts akciju sabiedrības “Latvijas Valsts ceļi”, valsts akciju sabiedrības “Latvijas autoceļu uzturētājs” funkcijas un Patērētāju tiesību aizsardzības centra funkcijas.Vienlaikus Noteikumu projekts skars fiziskās un juridiskās personas, kas nodarbojas ar Latvijas valsts karoga un Latvijas valsts karoga vimpeļa izgatavošanu no auduma un to tirdzniecību. |
| 2. | Tiesiskā regulējuma ietekme uz tautsaimniecību un administratīvo slogu | Izmaiņas Noteikumu projektā ietekmēs komersantus, kuri nodarbojas ar karogu izgatavošanu vai tirdzniecību, lai pielāgotu karogu izgatavošanu precizētajām prasībām.Tāpat Notiekumu projekts noteiks atbildības jomas valsts akciju sabiedrībai “Latvijas Valsts ceļi” un valsts akciju sabiedrībai “Latvijas autoceļu uzturētājs”, proti, ka vietās, kur valsts galvenie autoceļi šķērso iekšējo robežu, par atbildīgo institūciju ir noteikta valsts akciju sabiedrība “Latvijas Valsts ceļi”, bet valsts akciju sabiedrība “Latvijas autoceļu uzturētājs” ir noteikta par atbildīgo par karogu un tiem pieguļošās teritorijas uzturēšanu.Patērētāju tiesību aizsardzības centram, veicot tirgus uzraudzību un kontroli, saskaņā ar Noteikumu projektu būs pienākums novērtēt Latvijas valsts karoga atbilstību Latvijas valsts karoga likuma un uz šī likuma pamata izdotu Ministru kabineta noteikumu prasībām, tostarp veikt pārbaudei nepieciešamo paraugu izņemšanu ekspertīžu organizēšanu. |
| 3. | Administratīvo izmaksu monetārs novērtējums | Vietās, kur valsts galvenie autoceļi šķērso iekšējo robežu, valsts akciju sabiedrībai “Latvijas Valsts ceļi” un valsts akciju sabiedrībai “Latvijas autoceļu uzturētājs” būs jānodrošina karogu mastu uzstādīšana un tiem pieguļošās teritorijas uzturēšana. Pašreiz nav iespējams aprēķināt karogu iegādes un uzstādīšanas darbu administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projektā minētais regulējums neparedz jaunu amata vietu izveidošanu. |
| 8. Cita informācija | Pašreiz nav iespējams aprēķināt karogu uzstādīšanas un tiem pieguļošās teritorijas uzturēšanas izmaksas. Izmaksas, kas saistītas ar karogu mastu būvniecību, kas jāveic atbilstoši Ministru kabineta 2014.gada 19.augusta noteikumos Nr. 500 “Vispārīgie būvnoteikumi” noteiktajam, būs iespējams aprēķināt tikai pēc karogu mastu būvatļauju saņemšanas un būvprojektu izstrādes. Aptuvenās karogu projektēšanas un uzstādīšanas izmaksas tiks noteiktas, veicot publisko iepirkumu. Saskaņā ar Ministru kabineta 2018. gada 30. janvāra sēdes (prot. Nr. 6, 29§, 1.punktu) lemto Satiksmes ministrija finansējumu, kas nepieciešams ar valsts karoga mastu uzstādīšanu saistītajiem darbiem, var pieprasīt no valsts budžeta programmas “Līdzekļi neparedzētiem gadījumiem” līdz 150 000 eiro apmērā. Aptuvenās karogu projektēšanas un uzstādīšanas izmaksas ir noteiktas. Pamatojoties uz Ministru kabineta 2018. gada 23. oktobra rīkojumu Nr. 546 (prot. Nr. 49 35. §), ar Finanšu ministrijas 2018. gada 2. novembra rīkojumu par līdzekļu piešķiršanu Nr. 403 Satiksmes ministrijai piešķirti naudas līdzekļi 21 473 eiro apmērā.Pašreiz nav iespējams aprēķināt pārējās ar karogu uzturēšanu saistītās izmaksas. Par pārējo ar Latvijas valsts karogu uzturēšanu saistīto izmaksu segšanu, kas pārsniedz piešķirto summu, lems Ministru kabinets.Patērētāju tiesību aizsardzības centrs novērtēs Latvijas valsts karoga atbilstību Latvijas valsts karoga likuma un uz šī likuma pamata izdotu Ministru kabineta noteikumu prasībām, tostarp veiks pārbaudei nepieciešamo paraugu izņemšanu un ekspertīžu organizēšanu Ekonomikas ministrijas budžeta apakšprogrammas 26.01.00 “Iekšējais tirgus un patērētāju tiesību aizsardzība” esošo līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Lai Patērētāju tiesību aizsardzības centrs atbilstoši kompetencei varētu veikt Latvijas valsts karoga un Latvijas valsts karoga vimpeļa uzraudzību, Ekonomikas ministrija paralēli šī Noteikumu projekta saskaņošanai, izstrādās un iesniegs grozījumus Ministru kabineta 2005. gada 1. februāra noteikumos Nr. 96 “Kārtība, kādā tirgus uzraudzības iestādes pieprasa un saņem preču paraugus, kā arī rīkojas ar tiem pēc laboratoriskās vai cita veida ekspertīzes”. Minētajiem grozījumiem jāstājas spēkā vienlaicīgi ar grozījumiem Ministru kabineta 2010. gada 27.aprīļa noteikumos Nr. 405 “Latvijas valsts karoga likuma piemērošanas noteikumi”. |
| 2. | Atbildīgā institūcija | Ārlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Iekšlietu ministrija, Satiksmes ministrija, Valsts heraldikas komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek radītas, kā arī netiek likvidētas vai reorganizētas esošās.  |
| 3. | Cita informācija | Nav. |

Ārlietu ministrs Edgars Rinkēvičs

Vīza: valsts sekretārs Andris Pelšs

Trahimoviča 67015918

Jana.Trahimovica@mfa.gov.lv